आठ साल बाद मां-बाप से मिली नक्सली सोनाली तो फूट-फूटकर रो पड़ी
अश्विनी रघुवंशी } जमशेदपुर/रांची
हार्डकाेर नक्सली सोनाली। खतरनाक माओवादी सुपाई टुडू की प|ी और पूर्वी सिंहभूम जिले के गुड़ाबांधा दस्ते की सक्रिय सदस्य। जिसके नाम से नक्सल प्रभावित क्षेत्र के ग्रामीण थर्राते थे। पुलिस वालों सहित कई निर्दोष लोगों को मार डाला था। 3 जनवरी को गुड़ाबांधा के सेरकादा पहाड़ी में पति नक्सली सुपाई टुडू पुलिस मुठभेड़ में मारा गया था। सोनाली भी पकड़ी गई। पुलिस ने राज उगलवाने के लिए तमाम कोशिशें की, लेकिन मुंह खुलवा सकी। लेकिन, जब पुलिस उसके माता-पिता, भाई, भाभी और भतीजे को सामने लाई तो वह टूट गई। आंसू फूट पड़े। नि:शब्द सोनाली आंसू पोंछती रही और खतरनाक नक्सली से मासूम नारी बन गई।
पुलिस को सारे राज बता दिए। गुड़ाबांधा के जंगलों में छिपाए गए हथियार पुलिस के हवाले कर दिए। सोनाली पश्चिम बंगाल में लालगढ़ के झाटीहारा गांव की रहने वाली है। पूर्वी सिंहभूम जिले के एसएसपी अनूप टी मैथ्यू ने रिश्तों की गांठ जोड़कर हार्डकोर नक्सली को नरमदिल नारी बना डाला। हालांकि, सोनाली से नाता तोड़ चुके माता-पिता को मनाने में भी पुलिस को काफी मशक्कत करनी पड़ी।
15 दिन पहले उसके पिता जमादार हेंब्रम को सूचना दी गई कि उनकी बेटी गिरफ्तार हो गई है तो वे मिलने को तैयार नहीं थे। जवाब था- वहमेरी बेटी नहीं है और किसी सोनाली को नहीं जानता हूं। काफीसमझाने पर तैयार हुए। 28 जनवरी को सोनाली से मिलवाया गया तो पहले माता-पिता ने मुंह फेरकर नाराजगी जताई। मगर बेटी की आंखों में आंसू देख वे पिघल गए। सारे गिले-शिकवे दूर हो गए। जमादार हेंब्रम के मुंह से यही शब्द निकले-सोनाली ने नक्सली बनकर कई निर्दोष लोगों को मार डाला। इस गुनाह से उसे मुक्ति कैसे मिलेगी? सोनाली पास बैठी सुनती रही। वह भी हथियार उठाने के बाद जान गई थी कि इसका अंत नहीं है।
बच्चे को गोद में उठाए हुए सोनाली, साथ में परिजन।
hin_Deva mai_Deva hin_Deva hin_Deva hin_Deva hin_Deva